open-index/open-wikipedia-markdown huggingface dataset:
Kevin Séraphin

**Kevin Séraphin**, nado o 7 de decembro de 1989 en Cayenne, Güiana Francesa é un ex xogador francés de baloncesto profesional.

## Traxectoria profesional 
Séraphin comezou a xogar ao baloncesto en 2004. Entrou na academia de xuvenís do Cholet Basket en 2006 antes de unirse ao primeiro equipo e facer o seu debut profesional na tempada 2008-09 co Cholet Basket na Pro A League. En 69 partidos co Cholet, fixo 4.56 puntos e 3.52 rebotes en 12.6 minutos de xogo, entre as tres competicións que disputaba o equipo.

Foi elixido na 17ª posición do draft da NBA de 2010 polos Chicago Bulls. O 8 de xullo de 2010, Séraphin foi traspasado aos Washington Wizards xunto a Kirk Hinrich nun intercambio polos dereitos de Vladimir Veremeenko.

## Selección nacional de Francia 
Séraphin foi chamado para o equipo nacional sub-20 para xogar con Francia o Campionato de Europa da FIBA do ano 2009, e axudou á súa selección a gañar a medalla de prata.

## Notas 
## Véxase tamén 
### Ligazóns externas 
* Perfil en NBA.com 
* Estatísticas en BasketballReference.com
Gustavo Gutiérrez Merino

**Gustavo Gutiérrez Merino**, nado en Lima o 8 de xuño de 1928 e finado na mesma cidade o 22 de outubro de 2024, foi un teólogo peruano, un dos artífices da Teoloxía da liberación.

## Traxectoria 
Aqueixado dende a infancia de osteomielite, tivo que pasar períodos en cadeira de rodas e gardar cama. Estudou Medicina e Letras na Universdade Mayor de San Marcos en Lima. Militante de Acción Católica, as súas conviccións cristiás levárono a unha decidida loita social a prol da xustiza.

Estudou teoloxía na Universidade Católica de Lovaina e na Universidade de Lión. Tivo como profesores a Henri de Lubac e Yves Congar e tomou contacto con Hans Küng e Karl Rahner. Ordenouse sacerdote en 1959. Entrou na Orde dos Predicadores buscando seguir o espírito de pobreza e formación intelectual de Domingos de Guzmán.

Foi doutor *honoris causa* pola Universidade de Yale e foi Premio Príncipe de Asturias de Comunicación e Humanidades no ano 2003.

## Pensamento 
Non pretendía realizar unha teoloxía universal e atemporal, senón un pensamento encarnado na realidade social de opresión dos desfavorecidos. Dende o Evanxeo, pero tamén dende o Antigo Testamento, fundou a opción preferencial polos pobres. A salvación cristiá é para o home íntegro tamén na súa dimensión sociopolítica. A súa teoloxía pretendía ser unha reflexión crítica e operativa enfrontada ás estruturas de dominación. O pecado tiña tamén unha dimensión social que debía ser combatida tal como fixo Xesús de Nazaret. Servíndose da análise económica e social do marxismo, diagnosticou unha situación e buscou unha resposta liberadora alimentada polo pulo moral que nacía da fe cristiá.

Aínda que unha parte da teoloxía da liberación foi censurada por Roma, Gustavo Gutiérrez, a diferenza de Leonardo Boff, nunca foi directamente condenado ou sancionado.

## Premios e distincións 
En 2014 foi nomeado doutor honoris causa pola Universidade San Paulo de Ottawa.

## Obras 
* *Teología de la Liberación* (1971)
* *La fuerza histórica de los pobres* (1979)
* *Hablar de Dios desde el sufrimiento de los inocentes* (1986)
* *La verdad os hará libres* (1989)
* *Dios o el oro de las Indias* (1989)
* *El Dios de la vida* (1989)
* *En busca de los pobres de Jesucristo, el pensamiento de Bartolomé de Las Casas* (1992)

## Notas 
## Véxase tamén
Dominique Jones

'''Dominique O'Neal Jones''', nado o 15 de outubro de 1988 en Lake Wales, Florida, é un xogador americano de baloncesto profesional que xoga nos Jilin Northeast Tigers da Chinese Basketball Association (CBA).

## Traxectoria 
### Universidade 
Jones entrou na USF e xogou de inicio en todos os partidos na primeira tempada. Fixo 17,1 puntos por partido, con 4,6 rebotes e 2,8 asistencias. Na súa segunda tempada, mellorou a súa media de anotación (18.1), de rebotes (5.6) e de asistencias (3.9). No seu ano júnior liderou a Big East Conference en anotación con 21,4 puntos, e tamén capturou 6,1 rebotes e repartiu 3,6 asistencias. Anotou o seu maior rexistro da tempada con 46 puntos na vitoria por 109-105 sobre os Providence Friars. USF tivo unha marca de 20–13 e Jones foi escollido no primeiro equipo do All-Big East.

### Profesional 
Foi seleccionado na 25ª posición do draft da NBA de 2010 polos Memphis Grizzlies. Os Grizzlies traspasaron os seus dereitos aos Dallas Mavericks a cambio de preto de 3 millóns de dólares. O 30 de novembro de 2010, os Mavericks mandaron a Jones aos Texas Legends da NBA D-League, e foi chamado de volta en xaneiro de 2011 despois da lesión de Caron Butler. Anotou 9 puntos no seu regreso, na vitoria de Dallas por 104-95 sobre os Cleveland Cavaliers. Unha lesión no pé apartouno por bastante tempo na tempada tras facer 2.3 puntos en 18 partidos.

## Notas 
## Véxase tamén 
### Ligazóns externas 
*Perfil en eurobasket.com
Proba

O termo **Proba** pode referirse a:

***Proba** é un feito utilizado para demostrar unha acción, tese o teoría en ciencias; 
***Proba** é un sinónimo de experimento, en ciencias;
***Proba**, en matemáticas;
***Proba** en lóxica. Véxase: Cálculo lóxico, dedución, argumento;
***Proba**, en Dereito, por exemplo, para referirse á proba dun delito; 
***Proba**, como sinónimo de exame;
***Proba** en informática, un termo para designar procesos que permiten verificar e revelar a calidade dun produto de software;
***Proba**, un termo de deportes, co significado de competición deportiva, como a "proba de salto de lonxitude";
***Proba-1** e **Proba-2**, dous satélites da ESA.

## Véxase tamén
### Outros artigos
Proba (ciencia)

En ciencias, unha **proba** é un feito conxecturado por algunha teoría cuxa presenza ou ausencia só é compatíbel con determinada(s) teoría(s) científica(s). Así as probas permiten discriminar que teorías científicas poden dar conta adecuadamente de certo conxunto de feitos e cales non.

Ademais, unha proba tamén ten connotacións de experimento no seu significado científico, xa que, neste campo, habitualmente cámbianse os parámetros das probas ou ensaios que se están experimentando para poder verificar os resultados e determinar diferentes resultados.

## Véxase tamén 
### Outros artigos 
* Método científico
Operación Steinbock

A **Operation Steinbock** (en alemán *Unternehmen Steinbock*) foi a operación ofensiva nocturna da *Luftwaffe* na segunda guerra mundial para destruír obxectivos militares e civís británicos no sur de Inglaterra, e levouse a cabo entre xaneiro e maio de 1944. Os ataques producíronse principalmente na zona de Greater London e nos seus arredores. En Gran Bretaña foi coñecida como "Baby Blitz", debido a que foi moito menor en comparación ao bombardeo estratéxico da *Luftwaffe* sobre as illas británicas nos anos 1940 e 1941.

Baixo o mando do *Generalmajor* (Xeneral Maior) Dietrich Peltz, a *Luftflotte 3* reuniu 473 bombardeiros para a ofensiva. A operación, que correu paralela á campaña do Mando de Bombardeiros da RAF coñecida como a Batalla de Berlín, púxose en marcha como forma de propaganda en como medida de represalia. A operación tivo moi pouco éxito e a *Luftflotte 3* sufriu unhas perdas de 329 aparellos durante os cinco meses que durou, unha media de 82 por mes. Mandos da *Luftwaffe* como Hugo Sperrle tiña a intención de usar estes avións contra as forzas de ocupación dos aliados occidentais, que predixo que desembarcarían no norte de Francia no verán de 1944. Co tempo estes ataques de vinganza atrasaron a invasión aliada de Francia (Operación Overlord). Steinbock acabou decimando a frota alemá de bombardeiros ata o punto de non poder ofrecer ningún contragolpe importante.

A ofensiva significou a derradeira operación de bombardeo a grande escala da *Luftwaffe* contra Inglaterra, e a partir de aí só os mísiles de cruceiro V1 e os foguetes balísticos V2 serían usados para golpear as illas británicas.
Crenzas sobre vampiros

Ao longo da historia e en numerosas culturas apareceron diversas **crenzas sobre vampiros**, tanto na mitoloxía como no folclore de pobos moi diferentes entre si. Culturas como a mesopotámica, a xudía, a grega e a romana inclúen dentro das súas mitoloxías contos acerca de entidades demoníacas e espíritos sedentos de sangue que se consideran precursores dos vampiros modernos.

Con todo, a pesar da existencia de mitos acerca destas criaturas na antigüidade, o folclore da entidade que hoxe coñecemos como vampiro se orixina case exclusivamente a partir de principios do século XVIII no sueste de Europa.

A universalidade do mito do vampiro levou a algúns autores a relacionar os elementos comúns destas crenzas cos arquetipos universais, especialmente a morte, e é considerado un dos elementos ancestrais constituíntes do inconsciente colectivo, no cal conflúen diversos medos, como á escuridade ou a enfermidade. Desde unha perspectiva psicanalítica, o vampiro é considerado unha sublimación do narcisismo e o complexo de castración, cunha forte carga sexual.

Partindo normalmente do centro e o leste de Europa, durante os séculos XVIII e XIX circularon libremente numerosas lendas sobre estas criaturas mitolóxicas, conformando mitos tan completos e numerosos que influíron definitivamente no resto de tradicións europeas, sobre todo grazas á literatura gótica e os relatos de Bram Stoker e Sheridan Le Fanu. Estas tradicións seguen sendo reinterpretadas na literatura e o cine actuais.

Outras tradicións alleas á influencia europea, como as propias de Asia, África ou a América precolombiana, combináronse co vampiro europeo, facendo difícil a distinción entre as crenzas autóctonas e as derivadas do intercambio cultural. O folclore propio de poboacións dispersas en numerosos países, como os romaníes ou os xudeus, que inclúen tradicións sobre espíritos malvados similares aos vampiros, axudaron a expandir o mito ata conformar un conxunto firme de tradicións ao que se dedicaron moitos estudos desde as máis diversas disciplinas.
Rhamphorhynchoidea

Os **ranforrincoideos** (**Rhamphorhynchoidea**) son un suborden de pterosauros. A diferenza dos seus  descendentes, os pterodactiloideos, a maioría tiñan dentes e longas colas, e moitas especies carecían de cristas óseas no cranio; no entanto, bastantes tiñan cristas brandas de queratina.
Subdivisións de Gambia

miniatura|Divisións de Gambia
A **división administrativa da Gambia** está feita primeiramente polas *divisións*. Despois, nunha liña paralela, que se mantén desde a independencia do país en 1965, está dividida en Áreas de Goberno Local, que á súa vez se dividen en distritos.

## Divisións
Gambia está dividida en 5 divisións e unha cidade (Banjul):

## Áreas de Goberno Local
Adicionalmente, Gambia está dividida en 8 subdivisións ou Áreas de Goberno Local (LGA):

## Distritos
Gambia está subdividida en 37 distritos.
Tommy Gun Records

**Tommy Gun Records** é unha compañía discográfica independente fundada en Buenos Aires, Arxentina, polo produtor discográfico e realizador artístico Alejandro Taranto, no ano 1991, tras a súa longa traxectoria como axente de bandas como Riff, Los Abuelos De La Nada, GIT, Los Fabulosos Cadillacs ou Los Guarros durante a década dos 80.
O seu catálogo, que se expande xa vinte anos, inclúe a artistas do pau de Massacre, A.N.I.M.A.L., Zumbadores, Nonpalidece, Luciano Jr. (ex-percusionista dos Cadillacs), Los Grillos...

## Bandas que publicaron con Tommy Gun Records 
* Asesinos Cereales 
* Attaque 77
* Daniel Tellis
* Don Adams
* Hermética
* Historia del crimen
* Infierno 18
* La Araoz Band
* La Mississipi
* Letal
* Los Dados Vuelta
* Los Grillos
* Luciano Jr.
* Mandrágora
* Massacre
* Nonpalidece
* Pilsen
* Pork
* Timmy O´Tool
* Tristemente Celebres
* U.K. Subs
* Zumbadores

## Véxase tamén 
* Tommy Gun Records
O alquimista (novela)

***O alquimista*** é un libro publicado no Brasil en 1988 por Paulo Coelho. Traducido a máis de 88 linguas e publicado en máis de 150 países, o autor vendeu con esta obra máis de 135 millóns de exemplares no mundo. En 2002, o *Jornal de Letras de Portugal* atribúelle o título de libro en lingua portuguesa máis vendido de tódolos tempos. Así mesmo, *O alquimista* é o título máis vendido na historia do Brasil, ademais, estivo nas listas dos libros máis vendidos en países como España, Portugal, Australia, Italia, Rusia e Alemaña, neste último incluso bateu o récord no ano 2002 con máis de 306 semanas de permanencia nas listas dos máis vendidos de *Der Spiegel*.
O autor recibiu numerosos premios por esta obra, entre eles o premio BAMBI 2001, o Premio internacional Corine 2002 á mellor obra de ficción (Múnic) e o Nielsen Gold Book Award (Inglaterra, 2004).

Paulo Coelho accedeu ao Libro Guinness dos Récords despois de asinar 53 exemplares diferentes d' *O alquimista* en distintas linguas o 10 de outubro de 2003 durante a Feira do Libro de Frankfurt, converténdose así no autor que máis traducións da súa obra asina nun mesmo lugar.
 
## Características 
A obra trata da vida e aventuras de Santiago, un rapaz de dezaoito anos aproximadamente (estivo estudando nun seminario até os dezaseis anos e dous anos pastoreando ata que comeza a historia) que dende pequeno sempre vivira en España. O seu pai convenceuno de entrar nun seminario e ser sacerdote, mais o seu desexo de viaxar levouno a ser pastor.

O libro versa sobre os soños e os medios que empregamos para acadalos, sobre os azares da vida e os sinais que se presentan ao longo da mesma (saber comprender, observar ditos sinais etc.).

É unha paráfrase dun texto tomado d' *As mil e unha noites*. Son as peripecias dun heroe que procura o seu tesouro lonxe do seu fogar para logo retornar a el e achalo, sofrendo durante a viaxe unha fonda transformación na súa visión do mundo e a realidade.
## Homenaxes
No Teatro Palacio Valdés de Áviles celebrouse unha homenaxe polos vinte anos da novela, coa presenza do escritor.

## Notas 
## Véxase tamén 
### Ligazóns externas 
* Síntese dos capítulos da versión castelá 
* Biografía Paulo Coelho (pg7. O alquimista)
Pastoriza, Roo, Noia

**Pastoriza** é un lugar da parroquia de Roo no concello coruñés de Noia, na comarca de Noia. Segundo o padrón municipal (INE 2020) ten 14 habitantes (8 homes e 6 mulleres).

Este lugar dista da capital do concello 5,7 quilómetros.

## Lugares e parroquias 
### Lugares de Roo 
### Parroquias de Noia
Nonpalidece

**Nonpalidece** é un grupo musical arxentino de música reggae fundado en 1996 por Néstor Ramljak (voz e guitarra), Facundo Cimas (baixo), Diego Bravo (guitarra) e Galo Llorente (batería); adheríndose logo máis músicos como Bongo Pato e Leo Rodríguez (percusión), Bruno Signaroli (trompeta), Agustín Azubel (saxo), Germán Bonilla (batería) e Martín Mortola (teclado).

No ano 2000 publicaron unha demo con catro temas, *Dread al control*, nos estudios de Karamelo Santo, regravado 3 anos máis tarde co selo Nuevas Versiones; a primeira versión fora de xeito independente.

No 2004 gravaron o disco chamado *Nuevo día*, editado por 4k Record. A finais dese ano achégase á banda Gustavo Pilatti, guitarrista e compositor, que xa compartira traballos con Néstor Ramljak. No 2005 empezaron a gravar o terceiro disco, *Hagan correr la voz*, publicado por Subterrania discos en maio de 2006.

## Véxase tamén 
### Ligazóns externas 
* Nonpalidece en myspace.com
* Nonpalidece en lastfm.es
Pigs of the Roman Empire

***Pigs of the Roman Empire*** é un álbum das bandas Melvins e Lustmord, editado o 23 de agosto do 2004 a través do selo Ipecac Recordings.

## Listaxe de cancións 
Todas cancións compostas por Buzz Osborne e Lustmord.
#"III" – 3:00
#"The Bloated Pope" – 3:45
#"Toadi Acceleratio" – 3:25
#"Pigs of the Roman Empire" – 22:29
#"Pink Bat" – 6:32
#"ZZZZ Best" – 1:59
#"Safety Third" – 6:11
#"Idolatrous Apostate" – 6:46
# Sen título (canción oculta) – 5:47
A arañeira de Charlotte

''Está artigo é sobre o filme de animación de 1973. Para a novela de E. B. White, véxase Charlotte's Web. Para outras páxinas con títulos homónimos véxase: Charlotte's Web (homónimos)*.

***A arañeira de Charlotte*** (en inglés, *Charlotte's Web*) é un filme de animación estadounidense do ano 1973 producido por Hanna-Barbera Productions e Sagittarius Productions e baseado na novela de literatura infantil de 1952 *Charlotte's Web* escrita por E. B. White. O filme, como o libro, narra a historia dun porco chamado Wilbur e a súa amizade cunha araña, Charlotte.

Foi emitido en galego pola TVG o 27 de abril de 1991.

En 2003 saíu á venda unha secuela, *Charlotte's Web 2: Wilbur's Great Adventure''.

## Notas 
## Véxase tamén 
### Ligazóns externas 
*
Despicable Me

***Despicable Me*** é un filme de animación estadounidense que se estreou no 2010. Na dobraxe orixinal en inglés os actores Steve Carell, Jason Segel e Russell Brand prestan as súas voces para os personaxes principais.

## Sinopse 
Gru (voz de Steve Carell) é un home deplorable que quere realizar o acto criminal máis incrible da Historia: roubar a Lúa. Incitado por unha malvada nai (voz de Julie Andrews) que nunca o apoiou nos seus soños de chegar a ser astronauta, só atopará un atranco no seu camiño: tres nenas orfas ás que terá que coidar temporalmente.

## Personaxes 
* Steve Carell como Gru. 
* Jason Segel como Vector. 
* Russell Brand como Dr. Nefario.
* Julie Andrews como Marlena, a nai de Gru.
* Will Arnett como Mr. Perkins.
* Kristen Wiig como Miss Hattie.
* Miranda Cosgrove como Margo.
* Dana Gaier como Edith.
* Elsie Fisher como Agnes.
* Pierre Coffin como Tim / Bob / Mark / Phil / Stuart, cinco dos minions de Gru.
* Chris Renaud como Dave, un minion.
* Ken Jeong como Presentador.
* Danny McBride como Fred McDade.
* Jack McBrayer como Pai turista / Feirante.
* Mindy Kaling como Nai turista.
* Jemaine Clement como Jerry, un minion.
* Rob Huebel como Anchorman / Newscaster.
* Ken Daurio como Garda exipcio.

## Notas 
## Véxase tamén 
### Ligazóns externas 
* Páxina oficial 
* Ficha en Filmaffinity 
* Ficha en IMDb
Central River

**Central River** é a división máis grande das cinco divisións administrativas de Gambia. A capital é Janjanbureh (antes Georgetown), na MacCarthy Island.

Até 1995 a división era denominada MacCarthy Island, que se establecera como unha das cinco áreas administrativas do Protectorado de Gambia, a inicios do século XX. O seu territorio cobre ambas beiras do Río Gambia, e a súa poboación total era, no 2008, de 197.245 habitantes, dando unha densidade de poboación de 68 persoas por cada quilómetro cadrado.

## Distritos
Central River divídese en dez distritos:
*Fulladu West
*Janjanbureh
*Lower Saloum
*Niamina Dankunku
*Niamina East
*Niamina West
*Niani
*Nianija
*Sami
*Upper Saloum

## Véxase tamén
* Central River en *The Atlas of the Gambia*
Live at the Showbox

***Live at the Showbox*** é o terceiro DVD editado pola banda estadounidense de rock alternativo Pearl Jam, o primeiro dun concerto completo. Foi publicado o 7 de maio do 2003.

Gravouse o 6 de decembro do ano 2002 en The Showbox en Seattle, Washington, fogar da banda. O concerto foi o segundo de catro actuacións de preparación para a xira do 2003 *Riot Act Tour*. O DVD só está dispoñible a través da páxina oficial da banda.

## Listaxe de cancións 
#"Elderly Woman Behind the Counter in a Small Town"
#"Off He Goes"
#"Thumbing My Way"
#"Thin Air"
#"Breakerfall"
#"Green Disease"
#"Corduroy"
#"Save You"
#"Ghost"
#"Cropduster"
#"I Am Mine"
#"Love Boat Captain"
#"Gods' Dice"
#"1/2 Full"
#"Daughter"/"War"
#"You Are"
#"Rearviewmirror"
#"Bu$hleaguer"
#"Insignificance"
#"Better Man"
#"Do the Evolution"
#"Yellow Ledbetter"
#"Soon Forget"
#"Don't Believe in Christmas"
North Bank

**North Bank** é unha das cinco divisións administrativas de Gambia. A capital é Kerewan.
A superficie que abrangue o territorio de North Bank é de 2.256 quilómetros cadrados. A súa poboación total é de 178.704 habitantes (segundo cifras do censo realizado no ano 2008), polo que a densidade de poboación é duns 79 habitantes por cada quilómetro cadrado.
 
## Distritos
North Bank divídese en seis distritos:
*Central Baddibu
*Jokadu
*Lower Baddibu
*Lower Niumi
*Upper Baddibu
*Upper Niumi

## Véxase tamén
**North Bank Division* en ''The Atlas of the Gambia
Illa MacCarthy

A **Illa MacCarthy**, tamén coñecida como **Illa Lemain** ou **Illa Janjanbureh**, é unha insua localizada na zona leste da República de Gambia, na División Central River. É unha illa fluvial, que se encontra no río Gambia. A cidade de Janjanbureh, antes chamada de Georgetown, localizada nesta illa, é a segunda máis grande do país. Ademais de ser un destino turístico, a illa é lar do cárcere máis grande de Gambia.

## Historia 
A illa fora visitada por comerciantes occidentais no século XV, pero no século XIX, esta deixou de ser un lugar de comercio viable debido ás frecuentes guerras entre os wulli e os niani. A illa posteriormente foi mercada polos Británicos para instalar un forte militar e protexer aos seus comerciantes. En 1823 asinouse un tratado de cesión, e a illa pasou a chamarse formalmente MacCarthy Island (por Charles MacCarthy, antigo Xeneral Gobernador dos Territorios Británicos Africanos do Oeste.) En 1832, fundouse Georgetown, como un establecemento crioulo, aínda que este rapidamente foi poboado por africanos liberados da escravitude. A cidade, gradualmente, fíxose un centro administrativo e económico de Gambia.
Kick-Ass (filme)

***Kick-Ass*** é un filme dirixido por Matthew Vaughn que se estreou no 2010. Baséase na banda deseñada *Kick-Ass* creada por Mark Millar e John Romita, Jr..

## Sinopse 
Kick-Ass conta a historia de Dave Lizewski (Aaron Taylor-Johnson), un estudante de instituto que pasa inadvertido entre os seus compañeiros. Apaixonado da banda deseñada, un día concibe a idea de converterse nun superheroe, aínda que non teña superpoderes, non teña adestramento nin tampouco unha razón de peso para facelo. Pero a vida de Dave cambiará para sempre cando coñece a un par de tolos vixilantes -a terremoto de 11 anos Hit Girl (Chloë Moretz) e o seu pai, Big Daddy (Nicolas Cage)- e forxa unha amizade cun xove que loita contra o crime, Red Mist (Christopher Mintz-Plasse). E cando todos se teñan que enfrontar ó xefe da mafia local, Frank D'Amico (Mark Strong), as súas alianzas e verdadeiras habilidades serán postas a proba.

## Personaxes 
* Aaron Taylor-Johnson como Dave Lizewski / Kick-Ass.
* Nicolas Cage como Damon Macready / Big Daddy.
* Chloë Grace Moretz como Mindy Macready / Hit-Girl.
* Christopher Mintz-Plasse como Chris D'Amico / Red Mist.
* Mark Strong como Frank D'Amico.
* Lyndsy Fonseca como Katie Deauxma
* Michael Rispoli como Big Joe.
* Kofi Natei como Rasul.
* Yancy Butler como Angie D'Amico.
* Jason Flemyng como Lobby Goon: The building doorman.
* Elizabeth McGovern como Alice Lizewski.
* Garret M. Brown como Mr. Lizewski.
* Sophie Wu como Erika Cho.
* Dexter Fletcher como Cody.
* Clark Duke como Marty.
* Evan Peters como Todd.
* Xander Berkeley como Detective Victor "Vic" Gigante.
* Omari Hardwick como Sarxento Marcus Williams.
* Deborah Twiss como Mrs. Zane, a profesora de inglés de Dave.
* Stu "Large" Riley como Huge Goon.
* Craig Ferguson como Si mesmo.
* John Romita, Jr. como Atomic Comics barista.
* Hubert Boorder como Oscar Juarez.

## Notas 
## Véxase tamén 
### Ligazóns externas 
* Ficha en Filmaffinity 
* Ficha na IMDb
Lower River

**Lower River** é unha das cinco divisións principais de Gambia. A capital é Mansa Konko.
A División Lower River conta cunha extensión de territorio composta de 1618 quilómetros cadrados. Está habitada por unhas 74.580 persoas (segundo cifras do censo do ano 2008). Como consecuencia destes datos, pódese indicar que a densidade demográfica desta división principal de Gambia é de corenta e seis habitantes por cada quilómetro cadrado.

## Distritos
Lower River divídese en seis distritos:
*Jarra Central
*Jarra East
*Jarra West
*Kiang Central
*Kiang East
*Kiang West

## Véxase tamén
**Lower River Division* en *The Atlas of the Gambia*
Edward Schillebeeckx

**Edward Cornelis Florentius Alfonsus Schillebeeckx**, nado en Anveres (Bélxica) o 12 de novembro de 1914 e finado en Nimega, o 23 de decembro de 2009, foi un teólogo holandés.

## Traxectoria 
En 1934 entrou no orde dominicano e en 1941 foi ordenado sacerdote. Estudou no *Studium Generale dominicano* de la Saulchoir, e na Sorbona de París. Foi profesor de dogmática e historia da teoloxía na Universidade de Nimega. Asesorou ao episcopado holandés no Concilio Vaticano II, en converxencia de posicións con outros teólogos daquela considerados progresistas como Bernhard Häring, Hans Küng ou Joseph Ratzinger. Tras o concilio foi un dos redactores do Catecismo holandés, editado pola igrexa de Holanda en 1966 e considerado rupturista en relación ás posicións doutrinais e morais tradicionais da Igrexa Católica en materias como o pecado orixinal, a redención, o celibato, o sacerdocio da muller, o divorcio e os anticonceptivos. Participou na revista *Concilium* con Karl Rahner, Yves Congar e Hans Küng.

A Congregación da Doutrina da Fe abriu expediente para someter a exame as súas posicións cristolóxicas e eclesiolóxicas, pero nunca chegou a sancionalo.

Recibiu o Premio Erasmus no ano 1982.

## Pensamento 
No seu libro Cristo, *Sacramento do Encontro con Deus* rexeita a idea de que o sacramento é unha expresión xurídica dun acto administrativo da Igrexa, senón unha expresión tanxible de encontro con Xesús de Nazaret.

En *Xesús, historia dun vivente* achégase á figura de Xesús dende a ciencia histórica, entendendo que os dogmas cristolóxicos han de referirse e partir da figura do Xesús da historia. Este anunciou unha boa nova, unha oferta gratuíta de salvación aos pobres, aos desprezados e aos pecadores (o Reino de Deus), o que acabou producindo un choque inevitable co poder relixioso do Templo de Xerusalén e unha incomodidade irresoluble para o poder político que acabaría na cruz.

En *Cristo e os cristiáns. Graza e Liberación*, defende a Graza como a experiencia cristiá fundamental e como forza liberadora para cada home e a humanidade enteira ao longo da historia individual e colectiva.

En *Os homes, relato de Deus*, aposta por un ecumenismo radical en pé de igualdade con todas as relixións. É nese diálogo onde se perfila a orixinalidade do cristianismo. Asemade entende os ministerios non como expresión dun poder xerárquico segundo a tradición romana e medieval, senón como servizo consonte o Evanxeo.

Para el a formulación dos dogmas está condicionada por unha perspectiva histórica determinada e unha cultura particular, polo que cabe repensalos. Isto fixo que Roma examinara a fondo os seus escritos.

## Obras 
* *Christus, sacrament van de Godsontmoeting*, 1959
* *Openbaring en theologie*, 1964
* *Jezus, het verhaal van een levende*, 1974
* *Gerechtigheid en liefde, genade en bevrijding*, 1977
* *Tussentijds verhaal over twee Jezusboeken*, 1978
* *Evangelie verhalen*, 1982
* *Pleidooi voor mensen in de kerk. Christelijke identiteit en ambten in de kerk*, 1985
* *Jezus in de westerse cultuur*, 1986
* *Mensen als verhaal van God*, 1989
Mesías

**Mesías** (en ; *māšīyaḥ*) é unha palabra hebrea, que significa unxido, o seu equivalente en grego é *Christos*.[miniatura|[Samuel unxindo a David, Dura Europos, Siria, século III.]]
## Xudaísmo
A unción estaba tradicionalmente referida á función real e sacerdotal, puña de manifesto a elección divina para unha misión, especialmente a de guiar ao pobo xudeu, defendelo e, se fose o caso, liberalo da opresión de reinos e imperios estranxeiros (Asiria, Babilonia).

Aparece en diversos textos do Antigo Testamento atribuída á dinastía do rei David. Os profetas Isaías, Xeremías, Ezequiel e Zacarías falan del como promesa de liberación que inauguraría unha era de xustiza e paz. Aparece tamén nos manuscritos do Mar Morto ou do Qumram que falan dun mesías sacerdotal e dun mesías real, na oración xudía *Shemoné Esré* e no libro dos Salmos. Fora prometido por Deus para destruír aos inimigos de Israel.

Xudas o Galileo foi visto como un mesías. Os disturbios tras a morte de Herodes amosan que a idea de realeza estaba moi arraigada nos xudeus. Flavio Xosefo narra o levantamento xudeu contra Roma no ano 62 como froito dun oráculo mesiánico. Finalmente a rebelión do ano 132 foi dirixida por Bar Kochba que foi visto como unha figura mesiánica. O feito de que os cristiáns visen a Xesús de Nazaret como o mesías prometido demostra que era unha figura estendida nas crenzas das masas iletradas.

Boa parte dos seguidores da relixión xudía aínda agardan a súa chegada.

## Cristianismo
Paulo de Tarso unirá o nome de *Christos* ao de Xesús, e espallará o cumprimento da promesa non só a Israel senón tamén a todos os pobos. Os Evanxeos afirman que Xosé de Nazaret é descendente de David para poder invocar a Xesús como *Fillo de David*. Xesús foi condenado e crucificado como suposto Rei mesiánico, aínda que existen dúbidas entre os especialistas de que el se proclamase abertamente como tal. De feito, se ten estudado o denominado *secreto mesiánico*, derivado das prohibicións de Xesús que aparecen nos Evanxeos a que se proclame a súa mesianidade.

No rito do bautismo as igrexas cristiás manteñen o acto da unción.

## Notas
*Neusner, *Judaism and Their Messiahs*
*Hengel, *Jesus the Messiah of Israel*
*Wrede, *Messianic Secret*
O camiño (filme de 2010)

***O camiño*** (en ) é un filme escrito e dirixido por Emilio Estevez que se estreou no 2010. Estreouse en galego na TVG o 25 de xullo de 2012.

## Sinopse 
Tom Avery (Martin Sheen) é un reputado oftalmólogo de California, viúvo, que un día recibe unha chamada dende Francia na que se lle comunica que o seu fillo Daniel faleceu nun temporal nos Pireneos. A pesar de que a relación con el nunca foi moi boa, Tom, desolado, viaxa a Francia, e descobre que Daniel comenzaba a facer o Camiño de Santiago, polo que decide facelo por el.

## Personaxes 
* Martin Sheen como Thomas Avery
* Deborah Kara Unger como Sarah Marie Sinclair
* James Nesbitt como Jack Emerson Stanton
* Yorick van Wageningen como Joost Michael de Witt
* Emilio Estevez como Daniel Avery
* Tchéky Karyo como Capitán Henri Sébastien

## Galardóns e nomeamentos 
### Premios Mestre Mateo 
## Notas 
## Véxase tamén 
### Ligazóns externas 
* Páxina oficial
* Ficha na IMDb 
* Ficha en RottenTomatoes
Evan Turner

**Evan Marcel Turner**, nado o 27 de outubro de 1988 en Chicago, Illinois, é un ex xogador americano de baloncesto profesional. Turner foi elixido na 2ª posición do Draft da NBA de 2010 polos Philadelphia 76ers. É coñecido co alcume de The Villain.

## NBA 
### Philadelphia 76ers (2010–2014) 
miniatura|Turner coas animadoras e a mascota dos Sixers.
O 7 de abril de 2010, Turner fixo unha rolda de prensa na que anunciou que ía renunciar ao seu último ano de universidade e ser elixible para o Draft da NBA de 2010, onde se agardaba que fora escollido nunha das 3 primeiras posicións. Turner asinou co axente de Michael Jordan, David Falk.

Foi seleccionado na 2ª posición do draft polos Philadelphia 76ers, e asinou un acordo de 3 anos por preto de 12 millóns de dólares.

O 27 de outubro de 2010, no seu debut cos 76ers (día do seu aniversario), Turner anotou 16 puntos, con 7 rebotes e 4 asistencias, saíndo dende o banco, xogando 30 minutos, e liderando ao equipo en anotación na derrota por 97-87 contra Miami Heat. O 7 de novembro de 2010, Turner xogou por primeira vez de titular na NBA, e rematou o partido cun dobre-dobre, con 14 puntos e 10 rebotes, ademais de 3 asistencias, na vitoria por 106-96 sobre os New York Knicks, xogando en lugar do lesionado Andre Iguodala. O 29 de decembro de 2010, Turner anotou 23 puntos, a súa maior marca, na vitoria por 123-110 contra os Phoenix Suns, anotando 9 de 12 tiros de campo e 4 de 4 tiros libres.

### Indiana Pacers (2014) 
O 20 de febreiro de 2014, Turner e Lavoy Allen foron traspasados ós Indiana Pacers a cambio de Danny Granger e unha elección de segunda rolda do Draft. Turner fixo o seu debut cos Pacers o 25 de febreiro de 2014 na vitoria de Indiana sobre os Los Angeles Lakers. Turner proporcionou 13 puntos e 6 rebotes saíndo dende o banco.

### Boston Celtics (2014–2016) 
Turner asinou oficialmente cos Boston Celtics o 29 de setembro de 2014.

### Portland Trail Blazers (2016–2019) 
O 6 de xullo de 2016, Turner asinou un contrato por catro anos e 70 millóns de dólares cos Portland Trail Blazers.

### Atlanta Hawks (2019–2020) 
O 24 de xuño de 2019, Turner foi traspasado ós Atlanta Hawks a cambio de Kent Bazemore.

## Notas 
## Véxase tamén 
### Ligazóns externas 
* Perfil en NBA.com 
* Estatísticas en Basketball-Reference.com
Stanley Robinson

: ''Para outros artigos referidos a persoas con nome e apelidos semellantes véxase a páxina de homónimos Stanley Robinson (homónimos)

**Stanley Earl Robinson**, nado en Birmingham, Alabama o 14 de xullo de 1988 e finado na mesma cidade o 22 de xullo de 2020, foi un xogador americano de baloncesto profesional. Robinson foi elixido na 59ª posición do draft da NBA de 2010 polos Orlando Magic. Xogaba de aleiro, e en ocasións de ala-pivote. Na Universidade xogou para os UConn Huskies.

O 16 de agosto de 2010, asinou un acordo dun ano para xogar cos Magic, con todo, Robinson foi cortado tras a conclusión do Training Camp en outubro. Na tempada 2011-12 asinou cos Iowa Energy da NBA Development League.

## Véxase tamén 
### Ligazóns externas 
* Biografía UConn
* Perfil en NBADraft.net
Parentosoma

Os **parentosomas** ou **parentesomas** son un tipo de orgánulo celular que aparece nas células da maioría dos fungos basidiomicetos, que está situado a ambos os lados do poro do septo que separa as células das hifas do fungo. Ditos poros nos basidiomicetos teñen forma de barril e reciben o nome de doliporos e sobre eles, tapándoos parcialmente por ambos os lados, están situados os parentosomas.

A súa existencia xa se coñecía desde 1933 grazas aos traballos iniciais sobre a materia de Buller, pero foron Moore e McAlear en 1962 os que denominaron a estas estruturas dos septos como doliporo e parentosoma (*parenthesome*), respectivamente, xa que os parentosomas eran como cúpulas con forma de parénteses ortográficas situadas sobre os poros septais. A forma destes orgánulo é moi variada, e poden ser perforados, imperforados, divididos en varias seccións cupuliformes ou con varias aberturas e sección descontinua. As variacións na súa forma serven para identificar especies e grupos e establecer as súas relacións filoxenéticas.

A función destes orgánulos non está clara e a súa composición non foi aínda completamente establecida.
miniatura|400px|centro|Esquema da situación dun parentosoma na célula. **1**. parentosoma. **2**. doliporo no septo que separa as dúas células. **3**. parede celular. **4 e 5**. dúas células da hifa do fungo.

## Notas
* Müller W. H. et al., Structural differences between two types of basidiomycete septal pore caps, *Microbiology* 1998 Jul; **144** (Pt 7):1721-30.
* Sneh, B, et al., Rhizoctonia Species: Taxonomy, Molecular Biology, Ecology, Pathology and Disease Control. Springer, 1996.
* Buller, A.H.R., The translocation of protoplasm through septate mycellium of certain Pyrenomycetes, Discomycetes and Hymenomycetes. "Researches on Fungi", vol V, p.&nbsp;75-167. Londres. Longmans. 1933.
* Moore R.T., McAlear, J.H., Fine structure of mycota. 7. Observations on septa of ascomycetes and basidiomycetes. "American Journal of Botany" 49, pp.&nbsp;86–94. 1962.

## Véxase tamén
### Outros artigos
* Fungos 
* Basidiomicetos
* Corpo de Voronin
* Corpo de Berkeley
* Corpo polar do fuso
* Spitzenkörper

### Ligazóns externas
A. Marie Patton, Roger Marchant. A Mathematical Analysis of Dolipore/Parenthesome Structure in Basidiomycetes. 1978.   https://web.archive.org/web/20101224065638/http://mic.sgmjournals.org/cgi/reprint/109/2/335.pdf
Millennium Monsterwork 2000

***Millennium Monsterwork 2000*** é un álbum ao vivo das bandas Fantômas e Melvins, editado o 1 de abril do 2002 a través do selo Ipecac Recordings. Foi gravado durante unha actuación no Slim's, en San Francisco, Californi o día 31 de decembro do 2000.

## Listaxe de cancións 
# "Good Morning Slaves" ("Page 27", Patton) – 1:47
# "Night Goat" (Melvins) – 5:05
# "The Omen (Ave Satani)" (Jerry Goldsmith) – 1:58
# "Cholo Charlie" ("Page 3", Patton) – 1:03
# "White Men Are the Vermin of the Earth" – 1:01
# "Terpulative Guns & Drugs" ("Page 28", Patton) – 2:45
# "Ol' Black Stooges" (Crover/Osborne) – 2:33
# "Ripping Chicken Meat" ("Page 1", Patton) – 1:51
# "The Bit" (Crover) – 5:55
# "Musthing with the Phunts" ("Page 29", Patton) – 1:00
# "Me and the Flamer" ("Page 14", Patton) – 4:03
# "She's a Puker" ("Page 6", Patton) – 1:08
# "The Turkey Doctor" ("Page 10", Patton) – 1:05
# "Hooch" (Melvins) – 1:12
# "Mombius Hibachi" (Melvins) – 1:30
# "Liquorton Gooksburg" ("Page 23", Patton) – 0:46
# "Skin Horse" (Osborne) – 3:35
# "Cape Fear" (Bernard Herrmann) – 1:51
# Untitled track – 0:13
Ingeborg María Rossel

**Ingeborg María Rossel**, coñecida como **Luz Rossel**, nada en Ostende (Bélxica) o 3 de xuño de 1968, é unha política galega.

## Traxectoria 
Cursou estudos de historia e na actualidade forma parte dunha cooperativa que se dedica á produción de conservas ecolóxicas, traballos forestais e labores de restauración. Ten dous fillos e vive no lugar de Ernes na parroquia de San Pedro de Ernes. É membro en asociacións de veciños, de mulleres e de desenvolvemento de Negueira de Muñiz.

Foi elixida concelleira do concello de Negueira de Muñiz polo BNG nas eleccións municipais de 2003 e 2007, e nas municipais de 2011 foi a candidata á alcaldía polo mesmo partido.

Nas eleccións municipais de 2011 levou a cabo o primeiro mitin político que coñeceu Negueira de Muñiz en moito tempo; que coincidiu cun día de mercado na vila de Negueira, xuntando á metade do censo do concello.
José Manuel Braña

**José Manuel Braña Pereda**, nado en Negueira de Muñiz o 19 de marzo de 1970, é un político galego do PSdeG-PSOE.

## Traxectoria
Rematados os estudos de Graduado Social traballou durante un tempo como auxiliar administrativo do SERGAS e do concello de Lugo. Concelleiro do PSdeG-PSOE en Negueira de Muñiz, foi elixido alcalde en xuño de 2003 logo do pasamento de Eladio Basadre Lodos. Volveu ser elixido alcalde en 2007, 2011, 2015, 2019 e 2023, sempre con maioría absoluta.

## Véxase tamén
### Outros artigos
*Eleccións municipais en Negueira de Muñiz

### Ligazóns externas
*Entrevista en *El Progreso*
Daniel Orton

**Daniel Joseph Orton**, nado o 6 de agosto de 1990 en Oklahoma City, Oklahoma, é un xogador estadounidense de baloncesto profesional que xoga nos Taoyuan Leopards da T1 League taiwanesa.

## Universidade 
Orton era reserva nos Kentucky Wildcats na tempada 2009-10, onde fixo 3.4 puntos, 3.3 rebotes e 1.4 tapóns en 13.2 minutos de xogo. O 8 de maio de 2010 contratou un axente e declarouse elixible para o Draft da NBA de 2010.

## NBA 
Foi escollido por Orlando Magic na 29ª posición do Draft da NBA de 2010. O 1 de xullo de 2010, Orton asinou o seu contrato rookie cos Magic. O 1 de decembro, anunciouse que Orton ía ser enviado aos New Mexico Thunderbirds da NBA Development League. No seu segundo partidos cos Thunderbirds, Orton sufriu unha lesión no xeonllo que lle fixo perder o resto da tempada.

O 4 de agosto de 2012, Orton asinou cos Oklahoma City Thunder. O 10 de outubro de 2013, foi cortado polos Thunder.

O 16 de outubro de 2013, asinou cos Philadelphia 76ers. O 7 de xaneiro de 2014, foi cortado polos Sixers.

## Notas 
## Véxase tamén 
### Ligazóns externas 
* Estatísticas en Basketball-Reference.com
Cole Aldrich

**Cole David Aldrich**, nado o 31 de outubro de 1988 en Burnsville, Minnesota, Minnesota, é un ex xogador estadounidense de baloncesto profesional. Completou o seu ano júnior na Universidade de Kansas en marzo de 2010. Foi seleccionado na 11ª posición do draft da NBA de 2010 polos New Orleans Hornets.

## NBA 
O 29 de marzo de 2010, Aldrich anunciou que ía entrar no draft da NBA de 2010, e saltarse o ano final de universidade. Foi a 11ª elección no draft, elixido polos New Orleans Hornets, que traspasaron os seus dereitos a noite do draft aos Oklahoma City Thunder. O 6 de agosto de 2010, Aldrich asinou un contrato cos Thunder por 2 anos, con opción a dous anos máis.

O 24 de novembro de 2010, os Thunder enviaron a Aldrich aos Tulsa 66ers da NBA D-League. Foi chamado de volta o 6 de decembro, pero foi outra vez a Tulsa o 30 de decembro de 2010. Foi chamado de volta outra vez o 2 de febreiro de 2011, e asignado aos 66ers por terceira vez o 30 de marzo de 2011.

O 27 de outubro de 2012, Aldrich foi traspasado ós Houston Rockets xunto a James Harden, Daequan Cook e Lazar Hayward a cambio de Kevin Martin, Jeremy Lamb e varias futuras eleccións do Draft.

O 20 de febreiro de 2013, Aldrich foi traspasado ós Sacramento Kings xunto a Patrick Patterson e Toney Douglas a cambio de Thomas Robinson, Francisco García e Tyler Honeycutt.

O 24 de setembro de 2013, asinou cos New York Knicks.

## Notas 
## Véxase tamén 
### Ligazóns externas 
* Perfil en NBA.com 
* Estatísticas en Basketball-Reference.com
9969 Braille

**9969 Braille** é un pequeno asteroide que cruza a órbita de Marte e xira arredor do Sol unha vez cada 3,58 anos. Foi descuberto en 1992 por astrónomos do observatorio Palomar e nomeado en honor a Louis Braille, o inventor do sistema de escritura para cegos que leva o seu nome. Foi fotografiado de cerca pola nave Deep Space 1 en 1999, pero un fallo produciu imaxes de baixa calidade.

## Descubrimento e nomeamento 
Foi descuberto o 27 de maio de 1992 por Eleanor F. Helin e Kenneth J. Lawrence desde o observatorio Palomar como parte dun estudo da NASA sobre asteroides que cruzan órbitas de planetas. Deuselle provisionalmente o nome **1992 KD**. Máis tarde foi bautizado Braille en honor a Louis Braille a suxestión do enxeñeiro de software pertencente ó Centro Espacial Kennedy, Kerry Babcock, en resposta á chamada do concurso da Sociedade Planetaria "Name That Asteroid" ("Nomea ese asteroide").

## Órbita 
esquerda|250px|miniatura|Órbita de Braille, coas órbitas dos cinco primeiros planetas representadas (a órbita máis exterior é a de Xúpiter).
Braille ten unha órbita infrecuentemente inclinada e pertence á rara clase de asteroides coñecidos como cruzadores de Marte. Simulacións da súa órbita feitas por científicos da nave Deep Space 1 predín que a súa órbita pasará a cruzar á da Terra nuns 4000 anos. Aínda que o seu punto máis próximo ó Sol está por dentro da órbita de Marte, é altamente elíptica e leva ó asteroide a case a metade de camiño ata Xúpiter no seu apoapse, sendo o seu semieixo maior demasiado grande para clasificalo como un asteroide Amor.

## Características físicas 
Braille é un asteroide de tipo Q, composto na súa maior parte de olivina e piroxeno. As observacións desde terra suxerían que podía ser un asteroide de tipo V, con composición parecida en parte á de 4 Vesta. A forma do asteroide é irregular, medindo aproximadamente 2,1&nbsp;km × 1&nbsp;km × 1&nbsp;km.

## Exploración 
A información máis detallada que se dispón de Braille ven principalmente da nave Deep Space 1, que pasou a 26&nbsp;km do asteroide o 29 de xullo de 1999, así como de observacións desde terra feitas conxuntamente coa misión.
A misión principal de Deep Space 1 era probar novas tecnoloxías no espazo, pero o encontro con Braille foi de gran valor científico. Braille é o asteroide máis pequeno visitado ata agora por unha sonda espacial.

## Notas 
## Véxase tamén 
### Ligazóns externas 
* Datos orbitais e astronómicos de 9969 Braille no JPL
Microcorpo

lang=es|miniatura|200px|Os peroxisomas, como o mostrado, son un tipo de microcorpos.
Os **microcorpos** son orgánulos citoplasmáticos eucarióticos de forma máis ou menos globular, xeralmente de entre 0,1 e 1,5 μm de diámetro, rodeados de membrana simple, que conteñen un conxunto de encimas que interveñen no metabolismo celular, entre os cales están os peroxisomas e os glioxisomas. A súa función varía segundo o tipo de microcorpo de que se trate.
Foron atopados por primeira vez por Rhodin en 1954 e na década de 1960 os traballos de de Duve e Baudhuin (1966-69) caracterizaron estes orgánulos. Por todos estes traballos de illamento e descubrimento de orgánulos subcelulares (microcorpos, lisosomas) Christian de Duve recibiu o premio Nobel. 
Máis tarde foise descubrindo que o contido encimático e función non eran iguais en todos os microcorpos, polo que se estableceron tipos diferentes. Os microscopistas son os que máis seguen usando actualmente o termo microcorpo, como un termo xeral, xa que teñen un aspecto parecido; pero cando se coñecen as propiedades bioquímicas encimáticas do microcorpo xa se utilizan termos máis específicos como peroxisoma (termo proposto por de Duve) ou glioxisoma (termo proposto por Breidenbach e Beevers). Os glicosomas e corpos de Voronin parece que derivan evolutivamente dos peroxisomas.

## Tipos e funcións 
Entre os microcorpos inclúense os seguintes orgánulos: peroxisomas, glioxisomas, glicosomas e os corpos de Voronin.

*Os peroxisomas conteñen encimas que interveñen principalmente no metabolismo oxidativo da célula, detoxificación do alcohol e na β-oxidación dos ácidos graxos.
*Os glioxisomas poden considerarse como un tipo especial de peroxisoma das plantas, que realiza o ciclo do glioxilato.
*Os glicosomas son típicos dos protozoos cinetoplástidos, como os tripanosomas. Xunto con moitos encimas peroxisómicos teñen tamén encimas da glicólise.
*Os corpos de Voronin atópanse só nos fungos filamentosos. Unha das súas funcións é tapar o poro septal cando se producen danos nas hifas, restrinxindo a perda de citoplasma ao lugar do dano.

## Notas
Kala Patthar

[miniatura|250px|Kala Patthar co [Pumori ao fondo.]]
**Kala Patthar** (*Rocha negra*, en nepalés) é unha montaña no Himalaia do Nepal de 5.545 metros. Constitúe un cume marxinal do Pumori, que aparece como unha gran formación marrón na súa impresionante cara sur, xunto ao Glaciar Khumbu. Moitos dos sendeiristas que alcanzan o campo base do Monte Everest intentan alcanzar o seu cume. As vistas desde o Kala Patthar do Everest, Lhotse e Nuptse son impresionantes nun día claro.

## Ascensión
A ascensión do Kala Patthar comeza en Gorakshep (5.164 m.), o campo base orixinal do Monte Everest. Tras cruzar o leito dun vello lago (que agora contén un pequeno lago e unha pista de aterraxe de helicópteros), a ascensión continúa por unha serie de pendentes até alcanzar a parte leste da montaña. O camiño vólvese outra vez empinado até alcanzar a aresta que leva ao cume. Desde alí en cinco ou dez minutos de escalada por grandes pedras alcánzase o cume na que se atopan bandeiras de oración. A subida en total adoita levar de hora e media a dúas horas. Desde Lobuche requírense entre dúas e tres horas máis.

Kala Patthar Mountain, Nepal, Asia.jpg
Khumbu Glacier from Kala Patthar, Peaks of Nepal, Asia.jpg
Pumori summit in clouds, Nepal, Asia.jpg
George Mallory

**George Herbert Leigh Mallory** (18 de xuño de 1886 – 8 ou 9 de xuño de 1924) foi un escalador e alpinista británico que tomou parte nas tres primeiras expedicións que se propoñían escalar o Everest (1921, 1922 e 1924). Desapareceu xunto co seu compañeiro de cordada, Andrew Irvine, a máis de 8.000 msnm na cara nordeste da montaña. Aínda hoxe persiste a dúbida sobre se conseguiron facer cume, en cuxo caso, adelantaríanse en 29 anos ao primeiro ascenso oficial, que levaron a cabo Edmund Hillary e Tenzing Norgay en 1953. O corpo de Mallory non foi atopado até 1999, 75 anos despois da súa desaparición.
Santo Antoniño

O topónimo **Santo Antoniño** pode referirse a:

;En Galiza
***Santo Antoniño**, lugar da parroquia da Perdecanai, no concello de Barro.

;Igrexa de Galiza
***Igrexa de Santo Antoniño de Toques**, igrexa parroquial de Santa María da Capela, no concello de Toques.

## Véxase tamén
### Outros artigos
***Santo Antoíño**, lugar da parroquia da Vilamaior da Boullosa, no concello de Baltar.